2017թ-ի ապրիլի 16-ին Թուրքիայում տեղի ունեցավ սահմանադրական փոփոխություններին վերաբերող հանրաքվե, որին երկրի բնակչության 51.3%-ը պատասխանեց այո, իսկ 48.3%-ը`ոչ[xxix]: Սահմանադրական փոփոխությամբ երկիրը խորհրդարանական կառավարման համակարգից անցում կատարեց նախագահականի: Արդեն ապրիլի 18-ին նախագահ Էրդողանը հայտարարեց արտահերթ նախագահական ընտրության մասին[xxx]: Դեռևս 2016թ-ի հեղաշրջման փորձից հետո երկրում հաստատված «արտակարգ իրավիճակի» պայմաններում[xxxi] 2018թ-ի հունիսի 24-ին Թուրքիայում տեղի ունեցան նախագահական և խորհրդարանական ընտրություններ[xxxii]: «Արդարություն և զարգացում» կուսակցության կողմից առաջադրված Ռեջեփ Թայիփ Էրդողանը, ձայների գրեթե 53%-ը ստանալով, վերընտրվեց նախագահի պաշտոնում:[xxxiii]